Liga majstrov UEFA 2024/2025

Liga majstrov UEFA 2024/2025 je 70. ročník najprestížnejšej európskej futbalovej súťaže a 33. sezóna od premenovania z Pohára majstrov európskych krajín na Ligu majstrov UEFA. Stala se prvou sezónou v novom formáte, kde v ligovej fáze odohrá každý tím osem zápasov s rôznymi súpermi, ale všetkých 36 tímov bude zaradených do spoločnej skupiny.
Finále sa odohrá 31. mája 2025 na štadióne Allianz Arena, v Mníchove, v Nemecku. Víťaz Ligy majstrov UEFA 2024/2025 sa automaticky kvalifikuje do ligovej fázy Ligy majstrov UEFA 2025/2026 a taktiež získa právo účasti v zápase o Superpohár UEFA 2025.
Priradenie asociačných tímov.
Celkom 81 tímov z 53 členských krajín UEFA sa zúčastní Ligy majstrov UEFA 2024/2025. Súťaže sa nezúčastní Lichtenštajnsko, ktoré nemá žiadnu vlastnú ligovú súťaž a Rusko, ktorého kluby UEFA vyradila zo svojich súťaží. Základná schéma prideľovania počtu tímov bude nasledovná:
Rebríček UEFA.
Účastnícke miesta pre Ligu majstrov UEFA 2024/2025 boli rozdelené podľa koeficientu UEFA z roku 2023, do ktorého boli započítané výsledky klubov danej krajiny v európskych pohárových súťažiach od sezóny 2018/2019 do sezóny 2022/2023 vrátane.
Rozdelenie tímov.
Nasledujúca tabuľka znázorňuje rozdelenie tímov do kvalifikačných kôl a ligovej fázy.
Vylúčenie tímov z Ruska zo súťaží UEFA malo za následok nasledujúce úpravy:
Víťaz Európskej ligy 2023/2024 (Atalanta) si zaistil účasť zo svojej domácej súťaže, a to má za následok nasledujúce úpravy:
Víťaz Ligy majstrov 2023/2024 (Real Madrid) si zaistil účasť zo svojej domácej súťaže, a to má za následok nasledujúce úpravy:
Tímy.
V nasledujúcej tabuľke sú zoradené tímy podľa štartovacej pozície, v ktorej vstúpia do Ligy majstrov UEFA 2024/2025. V zátvorkách sú ligové pozície z predchádzajúcej sezóny (2023/2024).
LM: víťaz Ligy majstrov UEFA
EL: víťaz Európskej ligy UEFA
Termíny.
Termíny pre odohranie jednotlivých kôl a ich žrebovanie sú uvedené nižšie. Pokiaľ nie je uvedené inak, žreb prebieha vždy v Nyone, vo Švajčiarsku, v sídle UEFA.
Kvalifikácia.
1. predkolo.
Do 1. predkola sa kvalifikovalo 28 víťazov líg z asociácií umiestnených na 26. až 55. mieste rebríčka členských krajín UEFA z roku 2023 (okrem Azerbajdžanu a Lichtenštajnska). Tímy sa rozdelili na nasadené a nenasadené na základe ich klubových koeficientov UEFA z roku 2024.
Zápasy 1. predkola boli vyžrebované 18. júna 2024.
Prvé zápasy sa odohrali 9. a 10. júla, odvety 16. a 17. júla 2024.
Víťazi postúpili do 2. predkola majstrovskej časti. Porazení vstúpili do 2. predkola Konferenčnej ligy.
2. predkolo.
Žreb 2. predkola sa uskutočnil 19. júna 2024. Prvé zápasy sa odohrali 23. a 24. júla, odvety 30. a 31. júla 2024.
3. predkolo.
Žreb 3. predkola sa uskutočnil 22. júla 2024. Prvé zápasy sa odohrali 6. a 7. augusta, odvety 13. augusta 2024.
4. predkolo.
Zápasy 4. predkola boli vyžrebované 5. augusta 2024. Prvé zápasy sa odohrali 20. a 21. augusta, odvety 27. a 28. augusta 2024.
Víťazi postúpili do ligovej fázy Ligy majstrov. Porazení z majstrovskej aj z nemajstrovskej časti postúpili do ligovej fázy Európskej ligy.
Ligová fáza.
Koše.
Ligovú fázu tvorí 36 tímov: 7 víťazov zo 4. predkola a 29 tímov, ktoré boli zaradené priamo do ligovej fázy. Žreb sa uskutoční 29. augusta 2024.
36 tímov je pre účely žrebovania rozdelených do 4 výkonnostných košov podľa klubového koeficientu UEFA z roku 2024, do ktorého sú započítané výsledky klubov v európskych pohárových súťažiach od sezóny 2019/2020 do sezóny 2023/2024 vrátane. Víťaz Ligy majstrov UEFA 2023/2024 (Real Madrid) je automaticky zaradený do prvého koša.
Každý tím bude čeliť dvom súperom z každého zo štyroch košov, jeden zápas doma a jeden vonku. Tímy nemôžu čeliť súperom z vlastnej krajiny a môžu byť žrebované iba proti maximálne dvom tímom z tej istej krajiny. Prvé zápasy v ligovej fáze sa odohrajú 17. septembra 2024, posledné zápasy 29. januára 2025.
Vyraďovacia fáza.
Osem najlepších tímov ligy sa automaticky kvalifikuje do vyraďovacej fázy a získa postup do osemfinále, zatiaľ čo tímy na 9. až 24. mieste sa stretnú v dvojzápasovom prvom kole play-off, aby si zabezpečili postup do osemfinále, pričom tímy na 9. až 16. mieste budú nasadené a budú hostiť druhý zápas doma, zatiaľ čo tímy na 17. až 24. mieste budú hostiť prvý zápas. Víťazi sa pridajú k najlepšej osmičke a v osemfinále budú hostiť druhý duel na domácej pôde. Tímy, ktoré skončia na 25. až 36. mieste, nepostupujú do vyraďovacej fázy a nebudú ani pokračovať v Európskej lige.
Finále.
"Hlavný článok: Liga majstrov UEFA 2025 finále"